3ce33d6c7d97ea331dc2fbf9ff948d6a
### Πως πάω στην Κύθνο;


travelmyth.gr
2021.04

Όσοι επιθυμούν να ταξιδέψουν στην Κύθνο, μπορούν να φτάσουν στο νησί **ακτοπλοϊκώς**.  

  

Από την [Αττική](https://www.travelmyth.gr/αττικη/ξενοδοχεια) οι ακτοπλοϊκές συνδέσεις προς το νησί της Κύθνου πραγματοποιούνται από το λιμάνι του [Πειραιά](https://www.travelmyth.gr/πειραιας/ξενοδοχεια) και από το λιμάνι του [Λαυρίου](https://www.travelmyth.gr/λαυριο/ξενοδοχεια). Τα ταξίδι με πλοίο από τον Πειραιά διαρκεί περίπου 3 ώρες, ενώ από το Λαύριο η διάρκεια κυμαίνεται από 1,5 μέχρι 2,5 ώρες, ανάλογα με το δρομολόγιο. Κατά τους καλοκαιρινούς μήνες τα δρομολόγια γίνονται πιο τακτικά.  

  

Η Κύθνος συνδέεται ακτοπλοϊκά και με άλλα νησιά όπως η [Φολέγανδρος](https://www.travelmyth.gr/φολεγανδρος/ξενοδοχεια), η [Τήνος](https://www.travelmyth.gr/τηνος-κυκλαδες/ξενοδοχεια), η [Σύρος](https://www.travelmyth.gr/συρος/ξενοδοχεια), η [Άνδρος](https://www.travelmyth.gr/ανδρος-κυκλαδες/ξενοδοχεια), η [Σίφνος](https://www.travelmyth.gr/σιφνος/ξενοδοχεια), η [Ίος](https://www.travelmyth.gr/ιος-κυκλαδες/ξενοδοχεια), η [Κέα ή Τζια](https://www.travelmyth.gr/κεα/ξενοδοχεια), η [Νάξος](https://www.travelmyth.gr/ναξος/ξενοδοχεια), η [Κίμωλος](https://www.travelmyth.gr/κιμωλος-κιμωλος/ξενοδοχεια), η [Μήλος](https://www.travelmyth.gr/μηλος/ξενοδοχεια), η [Σαντορίνη](https://www.travelmyth.gr/σαντορινη/ξενοδοχεια), η [Πάρος](https://www.travelmyth.gr/παρος/ξενοδοχεια), η [Σέριφος](https://www.travelmyth.gr/σεριφος/ξενοδοχεια) και η [Σίκινος](https://www.travelmyth.gr/σικινος/ξενοδοχεια).



43073c192aea121a9335d80a4ff33a69
### Που να μείνω στην Κύθνο;


travelmyth.gr
2021.04

Εάν θέλετε να μείνετε στην πρωτεύουσα του νησιού, τότε ένα από τα ξενοδοχεία στη [Χώρα της Κύθνου](https://www.travelmyth.gr/κυθνος-χωρα/ξενοδοχεια) είναι η κατάλληλη επιλογή για εσάς. Επιλέγοντας ένα κατάλυμα στον [Μέριχα](https://www.travelmyth.gr/μεριχας/ξενοδοχεια), θα βρίσκεστε κοντά στο λιμάνι, ενώ με ένα κατάλυμα στα [Λουτρά](https://www.travelmyth.gr/λουτρα-κυθνος/ξενοδοχεια) θα είστε σε απόσταση αναπνοής από τις περίφημες ιαματικές πηγές.  

  

Η [Δρυοπίδα](https://www.travelmyth.gr/δρυοπη/ξενοδοχεια) διαθέτει επίσης αξιόλογα καταλύματα, όπως και η περιοχή του [Αγίου Δημητρίου](https://www.travelmyth.gr/αγιος-δημητριος-κυθνος/ξενοδοχεια), για όσους προτιμούν να μείνουν σε έναν μικρότερο και πιο ήσυχο οικισμό.



cc6283606f334fb0f2edf876a85c3c26
### Ποια μέρη έχει η Κύθνος;


travelmyth.gr
2021.04

Η πρωτεύουσα της Κύθνου είναι η ομώνυμη **Χώρα της Κύθνου** ή αλλιώς Μεσαριά. Σε κοντινή απόσταση από τη Χώρα βρίσκονται οι οικισμοί **Μέριχας**, **Δρυοπίδα** και **Άοσα**, ενώ στο βόρειο τμήμα του νησιού βρίσκονται τα **Λουτρά**, η **Αγία Ειρήνη** και η **Απόκριση**. Στο νότιο τμήμα συναντώνται οι οικισμοί **Φλαμπούρια**, **Λιοτρίβι**, **Καλό Λιβάδι** και **Κανάλα**. Στην Κύθνο βρίσκονται και μερικοί ακόμα οικισμοί και χωριά τα οποία είναι ακατοίκητα και αποκτούν κατοίκους μόνο κατά τους καλοκαιρινούς μήνες.



81bb7bf438a6a4aad32e4496e120d86e
### Ποια είναι τα αξιοθέατα στην Κύθνο;


travelmyth.gr
2021.04

Οι λάτρεις της ιστορίας και της εξερεύνησης θα απολαύσουν τη διαμονή τους στην Κύθνο, καθώς το νησί διαθέτει πολλά ιστορικά αξιοθέατα και μέρη φυσικής ομορφιάς που αξίζει να επισκεφθείτε.  

  

Στο βορειοανατολικό τμήμα του νησιού βρίσκεται ο **Αρχαιολογικός Χώρος Μαρουλά** στην ομώνυμη περιοχή, στον οποίο έχουν ανακαλυφθεί ευρύματα που χρονολογούνται από τη Μεσολιθική εποχή, καθιστώντας την περιοχή αυτή ως μία από τις αρχαιότερες σε ολόκληρες τις Κυκλάδες. Μεγάλη ιστορική σημασία έχει και το **Βρυόκαστρο**, το οποίο βρίσκεται ανάμεσα στον κόλπο του Μέριχα και την Απόκρουση. Πρόκειται για την αρχαία πρωτεύουσα του νησιού, η οποία κατοικούνταν από τον 10ο μέχρι τον 7ο π.Χ. αιώνα, σύμφωνα με τις μελέτες.  

  

Αφού εγκατέλειψαν το Βρυόκαστρο, οι κάτοικοι της Κύθνου μεταφέρθηκαν στο **Κάστρο της Ωριάς ή Κάστρο του Κατακεφάλου**, ή απλά Κάστρο της Κύθνου. Το κάστρο αυτό βρίσκεται στο βόρειο μέρος του νησιού, αρκετά κοντά στη σημερινή Χώρα και λέγεται πως κατοικήθηκε από τον 7ο π.Χ. αιώνα μέχρι και τον 16ο αιώνα μ.Χ., όταν και καταστράφηκε από τους Τούρκους.  

  

Σε μικρή απόσταση από τη Χώρα της Κύθνου βρίσκεται το **Αιολικό και Ηλιακό Πάρκο**, το πρώτο αιολικό πάρκο της Ευρώπης, το οποίο δημιουργήθηκε το 1982. Στο πάρκο βρίσκονται ηλιακοί συλλέκτες και ανεμογεννήτριες που βοηθούν στην ηλεκτροδότηση του νησιού.  

  

Στο νησί θα συναντήσετε και κάποια μουσεία, όπως το **Εκκλησιαστικό και Βυζαντινό Μουσείο** στη Δρυοπίδα και το **Λαογραφικό Μουσείο**, μέσα από τα οποία θα εμπλουτίσετε τις γνώσεις σας για τον τρόπο ζωής των κατοίκων της Κύθνου, ενώ θα έχετε την ευκαιρία να αντικρίσετε μοναδικά κειμήλια ιστορικής και θρησκευτικής σημασίας. Στη Δρυοπίδα βρίσκεται και το περίφημο **Σπήλαιο Καταφύκι**, ένα εντυπωσιακό σπήλαιο που αξίζει να επισκεφθείτε.  

  

Η Κύθνος φημίζεται για τα μοναστήρια και τις εκκλησίες της, όπως η **Εκκλησία του Αγίου Μηνά** στη Δρυοπίδα, η **Εκκλησία του Αγίου Σάββα** στη Χώρα, το **Μοναστήρι Παναγιάς Κανάλας** και το **Μοναστήρι Παναγιάς του Νίκους**.  

  

Τέλος, στην περιοχή Λουτρά βρίσκονται **δύο ιαματικές πηγές**, από τις πιο γνωστές στις Κυκλάδες, χάρη στις οποίες η Κύθνος έχει λάβει και την ονομασία «Θερμιά».



5dc3069c83fe76d08816c312f099a146
### Ποιες παραλίες έχει η Κύθνος;


travelmyth.gr
2021.04

Η Κύθνος είναι ένα νησί με πανέμορφες παραλίες που δεν έχουν τίποτα να ζηλέψουν από αυτές των υπόλοιπων Κυκλάδων. Στις περισσότερες παραλίες του νησιού μπορείτε να φτάσετε οδικώς, αν και μερικές φορές ο δρόμος είναι κάπως δύσβατος.  

  

Η πιο δημοφιλής και πιο πολυφωτογραφημένη παραλία του νησιού είναι αναμφίβολα η **Κολώνα**, η οποία αποτελείται από μία λωρίδα άμμου που χωρίζει την παραλία τα δύο, σχηματίζοντας έτσι δύο αντικριστές παραλίες με κοινή αμμουδιά. Η παραλία αυτή δεν είναι οργανωμένη, από πάνω της όμως βρίσκεται μία ταβέρνα, ενώ είναι προσβάσιμη με τα πόδια ή με αυτοκίνητο μέσω ενός χωματόδρομου.  

  

Μία ακόμα δημοφιλής παραλία είναι η **Απόκρουση ή Απόκριση**, η οποία είναι οργανωμένη, αμμώδης με ρηχά νερά και με αρμυρίκια που χαρίζουν φυσική σκιά. Η πρόσβαση στην παραλία αυτή είναι αρκετά εύκολη και προσφέρεται και χώρος για πάρκινγκ.  

  

Σε απόσταση μερικών μόνο λεπτών από το λιμάνι, βρίσκεται η παραλία **Επισκοπή**, μία μικρή αλλά ολοζώντανη παραλία που αποτελεί αγαπημένη επιλογή των νέων. Η παραλία διαθέτει άμμο και αρμυρίκια για σκιά, καθώς και μερικές ξαπλώστρες και ένα beach bar. Τα **Μαρτινάκια** είναι μία ακόμη παραλία που βρίσκεται σε πολύ κοντινή απόσταση από το λιμάνι. Οργανωμένη, αμμώδης και με διάφορα μαγαζιά και επιλογές διαμονής ολόγυρα, η παραλία αυτή είναι ιδιαίτερα δημοφιλής τόσο ανάμεσα σε οικογένειες όσο και για τους νέους.  

  

Τα **Λουτρά** βρίσκονται στον ομώνυμο οικισμό και είναι μία παραλία ξακουστή για τις ευεργετικές ιδιότητες των ιαματικών νερών της. Χαρακτηριστικό στοιχείο της παραλίας αυτής είναι η φυσική πισίνα θερμών νερών που σχηματίζεται στην αμμουδιά της, ενώ διαθέτει καθαρά νερά και άμμο. Σε πολύ κοντινή απόσταση βρίσκεται και η παραλία **Αγία Ειρήνη**, η οποία είναι μεγάλη, με άμμο και αρμυρίκια, αλλά και ρηχά νερά.  

  

Στον οικισμό Κανάλα θα συναντήσετε τη **Μεγάλη Άμμο**, μία παραλία με ρηχά και καθαρά νερά και άμμο, η οποία είναι ιδανική για οικογένειες με παιδιά. Στην απέναντι πλευρά του κόλπου βρίσκεται η παραλία **Αντώνηδες**, μία μικρή αμμώδης παραλία στην οποία μπορείτε να φτάσετε αφού κατεβείτε περίπου 100 σκαλοπάτια.  

  

Οι **Λεύκες** είναι μία ήσυχη παραλία με άμμο, η οποία δεν είναι οργανωμένη, διαθέτει όμως αρμυρίκια για σκιά και μία ταβέρνα σε κοντινή απόσταση. Ο **Άγιος Δημήτριος** πρόκειται για τη νοτιότερη παραλία της Κύθνου, η οποία προσφέρει εύκολη πρόσβαση, άμμο και αρμυρίκια, αλλά δεν είναι ούτε κι αυτή οργανωμένη. Αντίθετα, ο **Άγιος Σώστης** πρόκειται για τη βορειότερη παραλία του νησιού, η οποία διαθέτει βαθιά νερά και βότσαλο και είναι ιδανική για καταδύσεις. Κοντά στην παραλία αυτή θα συναντήσετε επίσης και τις παραλίες **Καβουροχέρι** και **Ποτάμια**.



d79065d4437aa35e443967d598023456
### Τι δραστηριότητες μπορώ να κάνω στην Κύθνο;


travelmyth.gr
2021.04

Η Κύθνος είναι ένα νησί με μοναδική φυσική ομορφιά και ανεξερεύνητο πλούτο που προσκαλεί κάθε επισκέπτη να την εξερευνήσει μέσα από διάφορες εξωτερικές δραστηριότητες και αθλήματα.  

  

Μία από τις κυρίαρχες δραστηριότητες στο νησί είναι αναμφίβολα τα **θαλάσσια σπορ**, όπως η **ιστιοπλοΐα**, το **καγιάκ** και το **windsurfing**, τα οποία μπορείτε να κάνετε σε πολλές από τις παραλίες του νησιού, ενώ λειτουργούν και διάφορα κέντρα που μπορούν να σας παρέχουν εκπαίδευση, καθοδήγηση αλλά και τον απαραίτητο εξοπλισμό που χρειάζεστε.  

  

Οι **καταδύσεις** είναι επίσης μία δημοφιλής δραστηριότητα, κυρίως στην παραλία του Αγίου Σώστη, μέσα από την οποία θα έχετε την ευκαιρία να ανακαλύψετε τους θησαυρούς που κρύβει ο βυθός της Κύθνου.  

  

Στο νησί υπάρχουν πολλά μονοπάτια που συνδέουν τόσο τους οικισμούς μεταξύ τους όσο και με παραλίες και διάφορα αξιοθέατα, καθιστώντας την Κύθνο έναν ιδανικό προορισμό για **πεζοπορία** αλλά και **ποδηλασία**.  

  

Μπορείτε ακόμα να ασχοληθείτε με το **ψάρεμα**, αλλά και να **ενοικιάσετε ένα σκάφος** και να κάνετε τον γύρο του νησιού, αλλά και να επισκεφθείτε τα γύρω νησιά σε **μονοήμερες εξορμήσεις**.



eb68ebc6698f9f414be48eec428841c2
### Που να πάω στην Κύθνο;


travelmyth.gr
2021.04

Η Κύθνος φημίζεται για τις **πεντακάθαρες παραλίες** και την **ξεχωριστή κουζίνα** της, οπότε πρώτος σταθμός είναι μία παραλία όπως η δημοφιλής Κολώνα, η Επισκοπή με την ατελείωτη μουσική ή η οικογενειακή Απόκρουση. Αρκετές από τις παραλίες είναι οργανωμένες ή διαθέτουν κάποια ταβέρνα ή εστιατόριο κοντά, οπότε θα έχετε την ευκαιρία να γευτείτε παραδοσιακά πιάτα και λαχταριστά γλυκά αμέσως μετά τη βουτιά σας.  

  

Ως ένα νησί βουτηγμένο στην ιστορία, η Κύθνος διαθέτει **αξιοθέατα ιστορικής και αρχαιολογικής σημασίας** που αξίζει να επισκεφθείτε κατά τη διάρκεια της διαμονής σας, όπως ο Αρχαιολογικός Χώρος Μαρουλά, το Βρυόκαστρο, αλλά και το Κάστρο της Ωριάς. Παρόλο που από τα κάστρα διασώζονται μόνο ερείπια πια, μπορείτε να περιπλανηθείτε στους χώρους τους και να θαυμάσετε την εκπληκτική θέα που προσφέρουν.  

  

Εάν είστε λάτρεις της φύσης, μην παραλείψετε να επισκεφθείτε το **Σπήλαιο Καταφύκι**, ενώ πολλοί από τους μικρότερους αλλά γραφικούς οικισμούς του νησιού αξίζουν μία επίσκεψη προκειμένου να γνωρίσετε καλύτερα το νησί.  

  

Ασφαλώς, οι διακοπές στην Κύθνο είναι συνυφασμένες με τη χαλάρωση, την ξεγνοιασιά και φυσικά τις **ιαματικές πηγές**, οι οποίες βρίσκονται στην περιοχή Λουτρά και θα προσδώσουν έναν αέρα πραγματικής ξεκούρασης στη διαμονή σας.



e5f7163d98fd3306fb41b1220e9b98ff
### Τι γεύσεις να δοκιμάσω στην Κύθνο;


travelmyth.gr
2021.04

Κατά τη διάρκεια της διαμονής σας στο νησί της Κύθνου θα έχετε την ευκαιρία να δοκιμάσετε πολλές τοπικές γεύσεις και παραδοσιακά πιάτα που θα δώσουν μία ξεχωριστή νότα στις διακοπές σας.  

  

Στην κουζίνα της Κύθνου εξέχουσα θέση έχουν οι διάφορες πίτες, όπως η **θερμιώτικη τυρόπιτα**, η οποία αποτελείται από ανάλατο τυρί, ζάχαρη και άνιθο, η **κουκουλόπιτα**, το **πιταρό**, ένα πιτάκι με σχήμα μισοφέγγαρου, το **κολόπι**, μία σκεπαστή πίτα με σπανάκι, ρύζι και κρεμμύδι. Μην παραλείψετε επίσης να δοκιμάσετε τα **ταραχτά**, την παραδοσιακή στραπατσάδα της Κύθνου, το **σφουγγάτο**, ένα είδος τυροκροκέτας, αλλά και την **καπαροσαλάτα**, η οποία αποτελεί ένα ιδανικό ορεκτικό.  

  

Στο νησί θα βρείτε και πολλά τυροκομικά προϊόντα, όπως το χαρακτηριστικό **άσπρο τυρί τρίμμα**, ενώ και το **τοπικό κρασί** και το **θυμαρίσιο μέλι** είναι μερικά γνωστά τοπικά προϊόντα.  

  

Οι λάτρεις των γλυκών πρέπει να δοκιμάσουν το περίφημο **καρυδάκι**, το οποίο αποτελείται από βανίλια υποβρύχιο, τριμμένο μπισκότο και καρύδα και έχει το σχήμα μικρής μπαλίτσας.



325024ec35f6ae759f9eb1a8b9632ef1
### Που βρίσκεται η Κύθνος;


travelmyth.gr
2021.04

Το νησί της Κύθνου βρίσκεται στο **Αιγαίο Πέλαγος**, στο νησιωτικό σύμπλεγμα των [Κυκλάδων](https://www.travelmyth.gr/κυκλαδες/ξενοδοχεια), νότια της **Κέας ή Τζιας**, δυτικά της **Σύρου** και βόρεια της **Σερίφου**.



934ed244e07f2eecea786e863c153f64
### Που ανήκει η Κύθνος;


travelmyth.gr
2021.04

Η Κύθνος ανήκει στις Δυτικές Κυκλάδες, καθώς επίσης και στην περιφέρεια Νοτίου [Αιγαίου](https://www.travelmyth.gr/νησια-αιγαιου/ξενοδοχεια), ενώ υπάγεται στον Νομό Κυκλάδων.



a1094d6d3bb8b913edb48afc67954ad4
### Ποιος είναι ο πληθυσμός της Κύθνου;


travelmyth.gr
2021.04

Σύμφωνα με την απογραφή του 2011, ο πληθυσμός της Κύθνου ανέρχεται στους 1.310 κατοίκους.


